《送乔琳》
唐代·李颀

草绿小平津，花开伊水滨。今君不得意，孤负帝乡春。

口不言金帛，心常任屈伸。阮公惟饮酒，陶令肯羞贫。

阳羡风流地，沧江游寓人。菱歌五湖远，桂树八公邻。

青鸟迎孤棹，白云随一身。潮随秣陵上，月映石头新。

未可逃名利，应须在缙绅。汀洲芳杜色，劝尔暂垂纶。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。